Need tennisistid, kes pidid olema kahe nädala jooksul Melbourne’is ainult hotellis, said karantiinist vabaks 30. jaanuaril ja mõned neist kasutasid võimalust teha esimene trenn juba öösel.
Nii on Twitteris postitatud kaheksasekundiline video, kuidas maailma 18. reket Jelena Rõbakina (Kasahstan) treenib kell 0.26 ja samasugune postitus on inglanna Heather Watsoni treeningust kell 0.54.
Sarnases olukorras oli ka Anett Kontaveit, kuid meil pole täpseid andmeid, mis kell tema esimese treeningu tegi. Igatahes nüüdseks on 30. jaanuar jõudnud Austraalias õhtutundideni ja küllap on kõigil täielikus karantiinis olnud mängijail juba paar trenni tehtud.
Kolmas WTA turniir neile mängijaile, kes tänaseni treenida ei saanud, algab 3. veebruaril. Ülejäänud kaks WTA turniiri algavad homme, ent Kaia Kanepi avapäeval väljakule ei tule.